Държавен вестник, бр. 10, 2016 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  10
КОМИСИЯ ЗА ЗАЩИТА 
НА ЛИЧНИТЕ ДАННИ
Правилник за изменение на Правилника за 
дейността на Комисията за защита на личните 
данни и на нейната администрация (обн., ДВ, 
бр. 11 от 2009 г.; доп., бр. 21 от 2011 г.; изм. и 
доп., бр. 12 от 2012 г.; изм., бр. 20 от 2012 г.; 
изм. и доп., бр. 46 от 2014 г.)
§ 1. В чл. 66 ал. 3 се изменя така: 
„(3) Работното време на служителите по 
ал. 2 е с променливи граници от 7,30 до 18,30 ч. 
със задължително присъствие в периода от 
10 до 16 ч. и с обедна почивка 30 минути 
между 12 и 14 ч. В тези случаи извън времето 
на задължителното присъствие служителите 
могат да отработват дневното работно време 
през определени дни в следващия или в друг 
работен ден от същата работна седмица.“
Заключителна разпоредба
§ 2. Правилникът за изменение на Правил-
ника за дейността на Комисията за защита на 
личните данни и на нейната администрация 
е приет с решение на Комисията за защита 
на личните данни от 20.01.2016 г. и влиза в 
сила от деня на обнародването му в „Държа-
вен вестник“.
Председател:  
Венцислав Караджов
706
МИНИСТЕРСТВО
НА ЗДРАВЕОПАЗВАНЕТО
МИНИСТЕРСТВО 
НА ЗЕМЕДЕЛИЕТО И ХРАНИТЕ
НАРЕДБА № 1  
от 26 януари 2016 г. 
за хигиената на храните
Чл. 1. С тази наредба се определят:
1. хигиенните изисквания към производи-
телите и търговците на храни, включително 
към лицата, които осъществяват първично 
производство на храни и свързани с това 
производство дейности;
2. хигиенните изисквания към първичното 
производство на храни;
3. хигиенните изисквания към обектите за 
производство и търговия с храни;
4. условията за производство и търговия 
с храни.
Чл. 2. Производителите и търговците на 
храни, включително лицата, които осъщест-
вяват първично производство на храни и 
свързани с това производство дейности, са 
длъжни да спазват хигиенните изисквания към 
първичното производство на храни, обектите 
за производство и търговия с храни и усло-
вията за производство и търговия с храни, 
регламентирани в Регламент (ЕО) № 852/2004 
на Европейския парламент и на Съвета от 29 
април 2004 г. относно хигиената на храните 
(ОВ, специално българско издание, 2007 г., 
глава 13, том 44).
Чл. 3. Лицата, които осъществяват произ-
водство на храни от животински произход, 
са длъжни да спазват изискванията на тази 
наредба и на Регламент (ЕО) № 853/2004 на 
Европейския парламент и на Съвета от 29 ап-
рил 2004 г. относно определяне на специфични 
хигиенни правила за храните от животински 
произход (ОВ, специално българско издание, 
2007 г., глава 03, том 56).
Чл. 4. Лицата, които превозват течни масла 
и мазнини по море, са длъжни да спазват 
условията за превозa на течни масла и маз-
нини по море, регламентирани в Регламент 
(ЕС) № 579/2014 на Комисията от 28 май 
2014 г. oтносно предоставяне на дерогация 
от някои разпоредби на приложение II към 
Регламент (ЕО) № 852/2004 на Европейския 
парламент и на Съвета по отношение на 
превозa на течни масла и мазнини по море 
(ОВ, L 160, 19.5.2014 г.).
Чл. 5. Транспортът по море в насипно 
състояние на нерафинирана захар, която не е 
предназначена за непосредствена консумация 
или за влагане в производство на храни, се 
извършва в съдове, контейнери или танкери, 
които не са предназначени за транспорт на 
храни, при следните условия:
1. контейнерите или танкерите преди 
товаренето на нерафинираната захар са по-
чистени след разтоварването на последно 
превозвания товар и е извършена проверка 
за ефективността на почистването;
2. последно превозваният в контейнерите 
и танкерите товар не е бил течност.
Чл. 6. (1) Лицата, отговорни за транспорта 
по море на нерафинираната захар, съхраняват 
пълна документация за:
1. превозвания в съдовете, контейнерите 
или танкерите последен товар;
2. метода на почистване, приложен преди 
товаренето на нерафинираната захар, и за из-
вършената проверка на неговата ефективност.
(2) Товарът нерафинирана захар се придру-
жава от документацията по ал. 1 по време на 
всички етапи на транспортиране до крайното 
предприятие, където тя ще бъде рафинирана, 
като копие от тази документация се съхра-
нява и в рафинерията. Документацията е 
ясно и трайно обозначена на български език 
чрез следния надпис: „Преди непосредствена 
консумация от хора или влагане в производ-
ството на храни този продукт да се подложи 
на рафиниране!“.